इसी तरह की एक घटना पिछली सदी के चैथे दशक में चीन में घटी थी। यह सन 1939 की बात है। 10 दिसंबर को अपराह्न दो और तीन बजे के बीच 3000 सैनिक दक्षिण चीन के नानकिन इलाके में देखे गये। लेकिन शाम करीबन पांच बजे जब उन सभी सैनिकों को दैनिक परेड में शामिल करने के लिए काल दी गयी, तो उनमें से कोई भी सैनिक नहीं आया। यह आश्चर्यजनक घटना थी। सैन्य अधिकारियों ने कुछ सैनिकों को भेजकर यह पता लगाने की कोशिश की आखिर एक पूरी बटालियन के सैनिक परेड के लिए क्यों नहीं आये? पता लगाने गये सैनिक उल्टे पांव लौटकर जो कुछ बताया, वह आश्चर्यजनक था। कुछ ही घंटों के भीतर न जाने कहां एक पूरी की पूरी बटालियन गायब हो गयी थी। कोई भी सैनिक नहीं मिला। लेकिन किसी भी सैनिक का कोई हथियार नहीं गायब हुआ था। उन सबके हथियार उनके बैरक में ही पड़े थे लेकिन सैनिक कोई नहीं था।